**Iepirkuma komisijas 2017.gada 11.oktobra sēdē sniegtās atbildes uz**

**atklāta konkursa**

**„Vienreizlietojamo medicīnisko preču piegāde”**

**(identifikācijas Nr. PSKUS 2017/83)**

**ieinteresētā piegādātāja uzdotajiem jautājumiem**

**1. Jautājums**

Kurām medicīnas nozarēm – uroloģijai, gastroenteroloģijai, pulmonoloģijai  ir paredzētas konkursa pozīcijas 368.; 369.; 371.; 372.; 373.; 403.; 253.; 254.; 405.; 407.; 408.; 409.?

**Atbilde**

Visas pretendenta minētas daļas ir paredzētas izmantošanai uroloģijā.

**2.jautājums**

Pretendentam ir radies jautājums par nolikuma 3.5.5.punktu: (*Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN) ar ne vairāk kā trīs zīmēm aiz komata)*, bet pielikumā Nr.2 (*Finanšu un tehniskā piedāvājuma forma)* kolonna Nr.7 *(\*\*\*Vienības cenu jānorāda ar 4 cipariem aiz komata, vērtējamo summu ar diviem cipariem aiz komata EUR bez PVN).*

Lūdzu precizēt vienas vienības cenas veidošanu, ar cik zīmēm aiz komata.

**Atbilde**

Iepirkuma nolikuma 3.5.5.punktā tiks veikti grozījumi un tiks izteikti šādā redakcijā: Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN) ar ne vairāk kā četrām zīmēm aiz komata.